ПЛАН-ПРОГРАМА ЗА ДЕЙНОСТТА

на Народно читалище „Паисий Хилендарски-1928“ с. Миладиновци за 2024 г.

Читалището е носител на българския дух и култура през вековете и носи в себе си нематериалното културно наследство, традиции, образование, възпитание и благотворител-ност в полза на обществото. То трябва да бъде общодостъпно и желано място за местната общност.

1.МАТЕРИАЛНО-ТЕХНИЧЕСКА БАЗА

Сградата е в сравнително добро общо състояние. Планирано за тази календарна година е боядисването на едно от помещенията, както и подмяна на подовата настилка.

2.ОСНОВНИ ДЕЙНОСТИ ПО ИЗПЪЛНЕНИЕ НА ПРОГРАМАТА

-През 2024 г. читалището ще участва с проекти към национални програми за финансиране на художествено-творческата и библиотечната дейност. Читалището се явява като най-естествен мост между миналото и съвремието и ролята му при създаването, укрепването и възпроизвеждането на традициите и културата на местното население е незаменима.

-Насърчаване на четенето и повишаване на грамотността.

-Социално включване на хора в неравностойно положение.

-Активен живот на възрастните хора.

-Осмисляне свободното време на учениците през ваканцията чрез създаване на лятна школа по народни танци и различни работилници за създаване на сувенири и украси.

-

А.БИБЛИОТЕЧНА ДЕЙНОСТ

Библиотечната дейност е една от основните дейности на читалището. Тя ще е насочена към:

-закупуване на нова литература със средства от бюджета

-набавяне на нови заглавия в библиотечния фонд от дарения

-кандидатстване по проекти към Министерството на културата

-Отчисляване на библиотечни единици от фонда-остарели по съдържание; физически изхабени и др.(чл.30 от Наредба №3/18.11.2014г.)

-Тематични кътове във връзка с годишнини и бележити дати

Б.ЛЮБИТЕЛСКО ХУДОЖЕСТВЕНО ТВОРЧЕСТВО

-Към читалището има сформирана женска певческа група за автентичен фолклор, която ще вземе участие в общински, регионални, национални и други конкурси и фестивали. Част от, които са Общинските празници : „От Цветница до Гергьовден“ с. Ген Инзово ; „За хляба наш“ с. Симеоново ; „Тунджа пее и танцува“ с. Тенево ; „Модата се мени фолклора остава“ с. Ген Инзово ; „Жътва“ с. Търнава и др.

-Децата от селото за поредна година ще вземат участие в конкурса за детска рисунка „Златна праскова“ с. Гавраилово а през лятната ваканция заедно с тях ще изработим сувенири за Коледния благотворителен бал организиран от община „Тунджа“.

В.СЪБИРАНЕ И РАЗПРОСТРАНЕНИЕ НА ЗНАНИЯ ЗА РОДНИЯ КРАЙ

-Обогатяване на битовия кът с предмети от традиционния бит, снимки и други подобни, значими за населеното място.

Г. ПРЕДОСТАВЯНЕ НА КОМПЮТЪРНИ И ИНТЕРНЕТ УСЛУГИ

-Предоставяме безплатен интернет достъп на потребителите, както и копирни услуги, изготвяне и разпечатване на материали.

Д.СЪБИТИЯ ОРГАНИЗИРАНИ ОТ ЧИТАЛИЩЕТО

|  |  |  |
| --- | --- | --- |
| № | ПРОЯВА | ДАТА |
| 1 | 107 години от смъртта на Райна Княгиня. Беседа | 06.01.2024 г. |
| 2 | Бабинден-пресъздаване на обичая и празнуване с жените от селото | 21.01.2024 г. |
| 3 | 142 години от рождението на Владимир Димитров-Майстора. Запознаване на децата с неговото творчество. | 01.02.2024 г. |
| 4 | На чаша вино с любов. Честване на Трифон зарезан и св.Валентин | 14.02.2024 г. |
| 5 | Спомен за Дякона. Подреждане на кът с материали | 18.02.2024 г. |
| 6 | Ден на самодееца. Честване с групата за автентичен фолклор | 01.03.2024 г. |
| 7 | Празник на Мартеницата. Работилничка за мартеници с най-малките. | 01.03.2024 г. |
| 8 | 146 години от освобождението на България. Поднасяне на цветя на паметника на загиналите за свободата Миладиновци. | 03.03.2024 г. |
| 9 | Международен ден на жената. Празнуване с жените от селото. | 08.03.2024 г. |
| 10 | Сирни заговезни. Хвърляне на стрели за здраве. | 17.03.2024 г. |
| 11 | Великден. Великденско хоро на площада на селото. | 05.05.2024 г. |
| 12 | Традиционен събор на нашето село. Празнична хоротека | 24.05.2024 г. |
| 13 | Ден на детето. Рисунки на асфалт и игрите на нашите баби | 01.06.2024 г. |
| 14 | Месец за работа с деца: школа по народни танци, изработване на сувенири, четене и пресъздаване на приказки и др. | Месец август |
| 15 | Подреждане на кът с материали във фоайето на читалището по повод съединението на Източна Румелия и Княжество България | 06.09.2024 г. |
| 16 | Независимостта на България . Беседа | 22.09.2024 г. |
| 17 | Честване деня на възрастните хора. Поздрав от фолклорната група на читалището към ползвателите на социални услуги в старческия дом в с. Миладиновци | 01.10.2024 г. |
| 18 | Ден на народните будители. Рецитал | 01.11.2024 г. |
| 19 | Ден на християнското семейство. Среща на различни поколения | 21.11.2024 г. |
| 20 | Организиране и честване на коледните и новогодишни празници. Участие със сувенири в Коледния Благотворителен бал на община „Тунджа“ | декември |

Е.ОРГАНИЗАЦИОННА ДЕЙНОСТ

-Планувани заседания на читалищното настоятелство и свикване на отчетно-изборно събрание.

-Представяне на изисквана документация към Регистъра на народните читалища в Министерството на културата.

Ж.РАЗВИТИЕ НА ПРОФЕСИОНАЛНИТЕ УМЕНИЯ И ПОВИШАВАНЕ НА КВАЛИФИКАЦИЯТА НА РАБОТЕЩИТЕ В ЧИТАЛИЩЕТО.

-Участия на читалищния служител в обучителни и квалификационни курсове.

Председател на НЧ…………………………………….

/Иван Георгиев/